open-index/open-wikipedia-markdown huggingface dataset:
Ʃ

:*For den greske bokstaven, se* Σ.
**Ʃ** (majuskel) og  **ʃ** (minuskel) er en bokstav i det latinske alfabetet, som ble introdusert av Isaac Pitman i 1847 i hans fonetiske alfabet, for å representere lyden [ʃ] – på norsk skrevet sj. Majuskelen baserer seg på den greske bokstaven sigma, mens minuskelen baserer seg på den tidligere skrivemåten for minuskel s, såkalt «lang s». Bokstaven brukes i et par afrikanske språk for lyden [ʃ], mens minuskelen alene har blitt adoptert i det internasjonale fonetiske alfabetet. 

I Unicode kodes den som U+01A9 (&#X01A9;) og U+0283 (&#X0283;).
Pella (prefektur)

**Pella** (gresk Πέλλα) er et prefektur i Hellas i periferien Sentral-Makedonia. Hovedstaden er Edessa og det grenser til prefekturene Florina i vest, Kozani i sørvest, Imathia i sør, Thessaloniki i sørøst, Kilkis i øst og til Nord-Makedonia i nord. 

Pella var en del av det store prefekturet Thessaloniki frem til 1947, da dette ble delt opp i mindre prefekturer. Pella er kalt opp etter den antikke byen med samme navn. 

## Kommuner

## Geografi

Nordlige og sørvestlige områder av Pella er dekket av fjell, særlig Vermiofjellene, Vorasfjellene i nordvest og Paikofjellene i nordøst. De sørlige områdene er flate og i antikken var det en bukt som hang sammen med Egeerhavet. Høyden er i dag omtrent 5-10 meter over havnivå. Vegoritidasjøen ligger i sørvest. 

## Historie

Området rundt det moderne prefekturet Pella var en del av kongeriket Makedonia i antikken. Det ble senere en del av Romerriket, og så Østromerriket og Det osmanske riket. Etter 500 år med tyrkisk styre startet den greske selvstendighetskrigen, men grekerne tapte alle slagene i området og Pella ble først en del av Hellas i 1913, etter balkankrigene. Økonomien og jordbruket i Pella bedret seg og det ble opprettet flere jordbruksområder, mens veisystemet ble utbedret. Under den gresk-tyrkiske krigen 1919-1922 kom mange flyktninger fra Lilleasia i det moderne Tyrkia til området. Radio og biler kom til landsbyga i 1950-årene, i tillegg til at veiene ble asfalterte. 

## Eksterne lenker
* Pella på culture.gr
* Pella på gtp.gr
Richard Marx

**Richard Noel Marx** (født 16. september 1963 i Chicago, Illinois) er en pop- og rock-artist og produsent. Han er mest kjent fra sine sanger fra 1980 og 90-tallet som *«Endless Summer Nights»*, *«Right Here Waiting»*, *«Now and Forever»*, og *«Hazard»*. 

Han begynte karrieren som bakgrunns-sanger for Lionel Richie og sang for reklamer på fjernsyn. 

## Diskografi med listeplasseringer
* 1987: *Richard Marx*,  (nr.8 USA) 3x Platina, (nr. 68 Storbritannia) EMI Manhattan Records
* 1989: *Repeat Offender*,  (nr. 1 USA) 4x Platina, (nr. 8 Storbritannia), (nr. 9 Tyskland) EMI
* 1991: *Rush Street*,  (nr. 35 USA) Platina, (nr. 7 Storbritannia), (nr. 49 Tyskland) Capitol Records
* 1993: *Greatest Hits*,   CEMA Special Markets of Capitol Records
* 1994: *Paid Vacation*,  (nr. 37 USA) Platina, (nr. 11 Storbritannia), (nr. 18 Tyskland) Capitol Records)
* 1997: *Flesh And Bone*,  (nr. 70 USA), (nr. 52 Tyskland) Capitol Records
* 1998: *Greatest Hits*,  (nr. 140 USA), (nr. 34 Storbritannia) Capitol Records
* 2000: *The Best Of Richard Marx*,   Capitol Special Markets of EMI
* 2000: *Days In Avalon*,   Signal 21 Records/Jive Records
* 2004: *My Own Best Enemy*, (nr. 126 USA) Manhattan Records
* 2008: *Duo with Matt Scannell of Vertical Horizon*,  (Internett-utgivelse)
* 2008: *Emotional Remains*,  (Internett-utgivelse) Zanzibar Records
* 2008: *Sundown*,  (Internett-utgivelse) Zanzibar Records

## Referanser


## Eksterne lenker
* 
* 
* 
*
Tingeling

**Tingeling** er en liten fe fra J.M. Barries bøker om Peter Pan. Hennes originale navn er Tinker Bell, men forkortelsen Tink er også brukt. 

Tingeling har fått sitt eget blad, som utgis av Egmont kids forlag, og i nyere tid også en egen animasjonsfilmsserie, utgitt av Disney.

## Film
* ''Peter Pan'' (1953)
* ''Hook (film)'' (*Hook*, 1991)
* ''Tilbake til drømmeland'' (*Return to Never Land*, 2002)
* ''Tingeling'' (*Tinker Bell*, 2008)
* *[[Tingeling og den forsvunne skatten]]* (*Tinker Bell and the Lost Treasure*, 2009)
* *[[Tingeling og feenes hemmelighet]]* (*Tinker Bell and the Great Fairy Rescue*, 2010)
* *[[Tingeling - Vingenes hemmelighet]]* (*Secret of the Wings*, 2012)
* *[[Tingeling og sjørøverfeen]]* (*The Pirate Fairy*, 2014)
* *[[Tingeling og legenden om drømmebeistet]]* (*Legend of the Neverbeast*, 2014)

## Eksterne lenker
*
Nils Riddervold Jensen

**Nils Riddervold Jensen** (født 22. mars 1863 i Christiania, død 8. januar 1935 på Nøtterøy) var en norsk lærer, rektor og politiker (H).

## Bakgrunn og yrkeskarriere
Han var sønn av stiftsprost Peter Andreas Jensen (1812–1867) og Mette Marie Riddervold (1827–1895). Moren var datter av biskop og politiker Hans Riddervold (1795–1876). I 1897 ble Riddervold Jensen gift med Wenche Christiane Dietrichson (1877–1959).

Han tok examen artium som privatist i 1881 og avla teologisk embetseksamen i 1887. I sin yrkeskarriere virket han ved Tønsberg kommunale middelskole i Tønsberg, hvor han var lærer fra 1887, adjunkt fra 1898, overlærer fra 1912, lektor fra 1919 og rektor 1924–1933. Han var også revisor i Tønsberg Sparebank 1896–1928.

Han var frimurer og ordførende mester i St. Johanneslogen St. Michael til det Lysende Kors i Tønsberg 1926–1933.

## Politisk arbeid
Riddervold Jensen begynte sitt politiske arbeid som lokalpolitiker i Tønsberg. Han var medlem av Tønsberg bystyre i elleve sammenhengende perioder 1899–1931, medlem av formannskapet i fire perioder og varaordfører 1902–04. I 1911 var han av medlem av den departementale enhetsskolekomité. 

Han var innvalgt på Stortinget fra Tønsberg 1904–1906, 1910–1912 og 1916–1918. På Stortinget virket han hovedsakelig innenfor kirkekomiteen. Han kom dessuten som forsterkning i budsjettkomiteen ved behandling av universitetsloven 1904–1905 og i militærkomiteen ved behandling av underoffiserskolene i 1910.

Riddervold Jensen var statsråd og sjef for Kirke- og undervisningsdepartementet i Otto Bahr Halvorsens første regjering som satt fra 21. juni 1920 til den ble innvilget avskjed 22. juni 1921 etter å ha lidd nederlag i Stortinget i den såkalte skolekommisjonssaken.

## Utmerkelser
Han ble i 1921 utnevnt til kommandør av St. Olavs Orden. Han var også innehaver av 7. juni-medaljen og Kong Haakon VIIs jubileumsmedalje 1905–1930. I Stoltenbergparken (tidligere ved Tønsberg gymnas) står det en byste av Riddervold Jensen utført av billedhugger Carl E. Paulsen i 1949.

## Stortingskomiteer
* 1916–1918 medlem i Kirkekomiteen
* 1910–1912 nestformann i Kirkekomiteen
* 1910–1910 medlem i Militærkomiteen
* 1904–1906 medlem i Kirkekomiteen
* 1904–1905 medlem i Budsjettkomiteen

## Referanser


## Litteratur
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen. Oslo: Grøndahl & Søns Forlag, 1947.

## Eksterne lenker
*
Allan Kjempe

**Allan Kjempe** var det norske navnet på en tegneserie med spennende handling fra westernmiljø. I Norge gikk serien i bladet Vill Vest i periodene 1968&ndash;1976. Allan Kjempe ble først tegnet av italienske EsseGesse, men den var ingen stor suksess for dem. Den ble derfor fort kuttet ut. Et fransk team tegnet en del serier i etterhånd. Det antas at det ikke forelå flere serier enn de som ble trykket i Vill Vest.

## Handling og hovedpersoner
Handlingen foregikk i Det ville vesten» i siste halvpart av 1800-tallet. Allan var virkelig en kjempe. Hans spesialitet var at han kunne kle seg ut som nær sagt hvem som helst. Vi ser veldig lite av Allans hjemlige forhold, det vi vet er at han holder til sammen med noen indianere oppe i fjellene. Han er større og sterkere enn alle andre, og han skyter raskere. Han skyter i regelen for å treffe fiendenes våpen, slik at han avvæpner dem uten å skade dem.

Hans følgesvenner var Greven og Mik. Greven hadde franske adelige aner og la sjelden skjul på det. I realiteten var han noe snobbete. Mik derimot var en enkel karakter uten særlig fine verken aner eller manerer. Han ble full av den minste mengde alkohol, men han var sulten støtt. Livretten var kjøttboller, han kunne sette til livs flere kilo kjøttboller pr dag uten å bli mett. Naturlig nok ble han fremstilt som temmelig tjukk. Også Allans hvite hest Blanco var en fast hoved«person» i serien, men mange menneskelige egenskaper.
Ɵ

**Ɵ** og **ɵ** (O med strek gjennom) er den 20. bokstaven (mellom O og P) i jaŋalif-alfabetet, som ble brukt frem til 1939 for å skrive tyrkiske språk i Sovjetunionen. Bokstaven representerer en halvåpen, nesten-fremre vokal, i lydkskrift skrevet [œ]. Det internasjonale fonetiske alfabetet har tatt opp bokstaven ɵ, men bruker den for å markere en halvtrang, midtre vokal i stedet. I 1939, da man gikk over til å skrive minoritetsspråk med det kyrilliske alfabetet, ble bokstaven erstattet med den kyrilliske Ө. Ettersom de tyrkiske språkene i det tidligere Sovjetunionen har gått over til en mer tyrkisk-inspirert rettskriving, har ɵ blitt erstattet med ö. 

I Unicode kodes bokstaven som U+019F (Ɵ) og U+0275 (ɵ).
Šavnik (elv)

**Šavnik** er en elv i Montenegro. Den springer ut nedenfor fjellet Pogledina nord i landet. Den er bare ca. 1 km lang, og det er bygd et lite vannkraftverk ved elva. Den renner gjennom byen Šavnik og er en av sideelvene til Bukovica og hører til Svartehavet sitt nedslagsfelt.

## Referanser
Šalčia

**Šalčia** er en elv i Litauen og i Belarus (belarusisk: Ша́льча, Солча; Sjaltsja) med en lengde på 76 km. Den har sitt utspring øst for Šalčininkai og munner ut i Merkys nær Valkininkai.

## Eksterne lenker
*
Serres (prefektur)

**Serres** (gresk Σέρρες) er et prefektur i periferien Sentral-Makedonia i Hellas. Hovedstaden i prefekturet er Sérres. 

## Geografi
Serres er et kupert prefektur og av fjell finner en Orvelos i sør, Menoikio i øst, Pangaion i sørøst, Kerdylio i sørvest, Vertiskos i vest, deler av Krousi i vest og deler av Kerkini i nordvest. Serres grenser til Bulgaria i nord, Nord-Makedonia i nordvest, til prefekturene Kilkis i vest, Thessaloniki i sørvest, Kavala i øst og Drama i nordøst. Strymonasbukta ligger i sør sammen med Strymonasdeltaet. Kerkinitiessjøen var en innsjø i det sørlige området, men er i dag tørket ut. Prefekturet dekker 3 % av hele Hellas. 41 % av prefekturet er dyrkbar mark og det meste av området ligger nær elvene Strymonas (Struma) som renner fra Bulgaria og munner ut i Strymonasbukta. En annen elv er Angitis i øst. 

## Klima
Serres har hovedsakelig middelhavsklima i de sørlige delene av Aksiosdalen. Lenger borte fra kysten er klimaet hovedsakelig kontinentalt med kalde vintre i høyereliggende områder. 

## Historie
I moderne tider har Serres, sammen med resten av regionen Makedonia blitt kjempet om mellom Hellas, Bulgaria, Jugoslavia og Det osmanske riket, Etter frigjøringen fra Det osmanske riket av bulgarerne under den første Balkankrigen ble Serres en del av Hellas etter den andre Balkankrigen. Under det nasjonale skisma, som handlet om Hellas skulle gå inn i den første verdenskrigen eller ikke, ble området okkupert av Bulgaria igjen, men gikk tilbake til Hellas etter krigen. Under den andre verdenskrigen okkuperte Bulgaria Serres og utførte en bulgariseringsprosess i området. Serres ble frigjort i 1944.

## Provinser

*Serres provins – Serres
*Visaltia – Nigrita
*Fillida

## Kommuner
Kaptein Miki

**Kaptein Miki** var det norske navnet på den italienske tegneserien *Capitan Miki* med spennende handling fra amerikansk westernmiljø. I Norge gikk serien i bladet *[[Vill Vest (blad)|Vill Vest]]* i periodene 1953&ndash;1968 og 1976&ndash;1990. Kaptein Miki ble i hovedsak tegnet av italienske EsseGesse og var en av de store suksessene for dette tegneserieteamet. Etter at de sluttet med den, overtok andre serien. I Italia har den de senere år blitt gitt ut i farger.

Thule forlag startet i 2001 en kronologisk utgivelse av historiene om Kaptein Miki i bokform. Planen var å gi ut alle seriene som var trykket i Vill Vest, men prosjektet stoppet opp etter 9 bøker.

Egmont Serieforlaget startet i 2014 en ny kronologisk utgivelse av historiene om Kaptein Miki og Davy Crockett i bokform. Her gis serier om begge de to heltene ut i samme bok, og det gis ut ca ett bind pr kvartal. Pr august 2023 er det gitt ut 42 bind.

Se-Bladene ga i perioden 1961&ndash;1965 ut i alt 9 bøker med historier om Kaptein Miki i prosaform.

## Handling og hovedpersoner

Handlingen foregikk i «Det ville vesten» i siste halvpart av 1800-tallet. Miki var en meget ung (ca. 16 år gammel) kaptein i Nevada Rangers. Han ble først sersjant etter en uformell konkurranse. Så ble han først løytnant, deretter kaptein etter å ha løst noen saker.

Hovedpersoner var også Mikis tidligere pleiefar Windy og hans venn doktor Salasso. Disse var ikke på lagt nær så dydige som Miki, og de kunne sette til livs de helt utrolige mengder med rom. Miki drakk ikke annet enn saft, melk, limonade etc. Alle tre var meget effektive både til å skyte og å slåss. Miki hadde alltid to revolvere, og skjøt ofte med begge hender samtidig. Andre hovedpersoner var Mikis overordnede oberst Brown og hans datter Susan (i noen serier kalt Susy) som også var Mikis kjæreste. Den siste hoved«personen» var Mikis hest Napoleon som ble tilegnet flere menneskelige egenskaper.

Hovedbasen for denne avdelingen av Nevada Rangers var Fort Coulver, et sted som neppe har eksistert i virkeligheten.

Plottene besto i hovedsak av at Miki bekjempet forskjellige skurker og fiendtlige indianere. Det var bare helt unntaksvis at han drepte eller skadet noen. Det vanlige var at han avvæpnet dem ved å skyte på revolveren slik at de mistet den ut av hendene. Inkludert i plottene var det mye humor, spesielt rundt drikkingen til Windy og Salasso og rundt flørtingen til Miki og Susan.

## Trivia
*Kaptein Miki er muligens inspirert av Anthony Perkins.

*Windy het på italiensk *Doppio Rhum*, som betyr «dobbel rom». Denne figuren er inspirert av skuespilleren George 'Gabby' Hayes fra mange Western-filmer spilt inn i 1930- og 1940-årene. Filmen Albuquerque fra 1948 har en scene der vi kan se den slående likheten mellom Windy og 'Gabby' Hayes.  En annen mulig inspirasjonskilde er Walter Brennan. 

*Salasso er italiensk for årelating. Denne figuren er muligens inspirert av «The drunken Doc» (Doc Boone), spilt av Thomas Mitchell i filmen *[[Siste vogn til Lordsbury]]* (*Stage Coach*) fra 1939.

## Eksterne lenker
* Thule Forlag
Jan Koutný

**Jan Koutný** (1897–1976) var en tsjekkoslovakisk turner som deltok under de olympiske leker 1924 og 1928.

Koutný fikk sølv i hopp, bak amerikanske Frank Kriz, og han var også med på det tsjekkoslovakiske laget som fikk sølv i mangekamp lagturn i 1928, slått av Sveits.

## OL-medaljer
* 1924  Paris -  **Sølv** i turn, hopp på langs
* 1928  Amsterdam -  **Sølv** i turn, lagkonkurranse sammenlagt

## Referanser


## Eksterne lenker
*
Š nuoraid magasiidna

***Š nuoraid magasiidna*** (eller bare ***Š***) er et samisk ungdomsblad som kommer ut fire ganger i året. Tidsskriftet har kommet ut siden 1993. *Š* er hovedsakelig skrevet på nordsamisk, men har også artikler på sørsamisk, lulesamisk og norsk.

## Redaktører

1993–1995 — Anne Lajla Utsi

1996–2001 — Elle Márjá Vars

2001–2005 — Anne Lajla Utsi

2005–2007 — Inga Marja Steinfjell

2007–2012 — Máret Ánne Sara

2012–2025 — Niels Ovllá Oskal Dunfjell

2025– — Áslat Issát Eira

## Referanser


## Eksterne lenker
* 
*
Fylkesvei 2488

**Fylkesvei 2488** går mellom Magistad og Plassane i Vestre Slidre kommune.

Frem til 2019 hadde veien betegnelsen fylkesvei 268 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 268 (andre betydninger)

I Norge finnes **fylkesvei 268** i de følgende fylkene:

*Fylkesvei 268 (Møre og Romsdal)
*Fylkesvei 268 (Oppland)
Nordvik

**Nordvik** kan vise til:

* Nordvik (Nordland) &ndash; tidligere kommune i Nordland.
* Nordvik (Hordaland) &ndash; tettsted i Bergen og Os i Hordaland
* Nordvik (Russland) &ndash; tidligere bosetning i Krasnojarsk i Russland.
Świętokrzyskiefjella

**Świętokrzyskiefjella** (polsk: *Góry Świętokrzyskie*) er en fjellkjede sentralt i Polen, i nærheten av byen Kielce. De to høyeste toppene er Łysica på 614 moh og Łysa Góra på 594 moh. Sammen med Den polske jurakjeden danner fjellene en region kalt Det lillepolske høylandet (*Wyżyna Małopolska*). Fjellene, som karakteriseres som *[[Mittelgebirge (landform)|mittelgebirge]]*, dekker et areal på  km².

## Referanser


## Eksterne lenker
*
Świnica

**Świnica** (polsk), eller **Svinica** (slovakisk), er et fjell på hovedryggen i Høye Tatra på grensa mellom Polen og Slovakia. Toppen er på  meter over havet. Det går en merket tursti til toppen. Det polske navnet Świnica, som er avledet fra «gris» eller «svin», ble gitt til toppen på midten av 1800-tallet.

## Referanser


## Eksterne lenker
*
Davy Crockett (tegneserie)

**Davy Crockett** (**Il grande Blek**) var en tegneserie skapt av det italienske tegneseriekollektivet EsseGesse 1954. I Norge gikk serien i bladet Præriebladet i perioden 1957–1968. Serien ble også gitt ut i bladet Tomahawk i en kort periode, da i farger. 

Thule forlag startet i 2001 en kronologisk utgivelse av historiene om Davy Crockett i bokform. Planen var å gi ut alle seriene som var trykket i Præriebladet, men prosjektet stoppet opp etter 9 bøker.

Egmont Serieforlaget startet i 2014 en ny kronologisk utgivelse av historiene om Davy Crockett og Kaptein Miki i bokform. Her gis serier om begge de to heltene ut i samme bok, og det gis ut ca ett bind pr kvartal. Pr august 2023 er det gitt ut 42 bind.

Se-Bladene ga i perioden 1964–1965 ut i alt 4 bøker med historier om Davy Crockett i prosaform.

## Handling og hovedpersoner
Handlingen foregikk under den amerikanske frihetskampen. Davy var en virkelig kjempe, og foruten pistol og gevær var kanskje kjempekreftene og i særdeleshet de veldige knyttnevene hans viktigste våpen.
 
Hovedpersoner utenom Davy var den noe spesielle professor Occultis og Davys pleiesønn Tim. Tims far ble myrdet av skurker i bladets første nummer. En annen hovedperson er advokat Connolly som leder motstandsbevegelsen Davy og kompisene hans kjemper for.

Plottene besto i hovedsak av at Davy bekjempet forskjellige skurker, fiendtlige indianere og de forhatte engelske koloniherrene. Overfor engelske offiserer og soldater var han særdeles nådeløs. Davy var leder for en gjeng skogsjegere. Det var lagt inn mye humor i serien, mest rundt professor Occultis og Tim.

## Trivia
Figuren Davy Crockett har ingen ting med den historiske Davy Crockett å gjøre. Figurens italienske navn er *Il grande Blek* (Den store Blek), og det er bare i de skandinaviske oversettelsene han blir kalt Davy Crockett.

## Eksterne lenker
Thule Forlag
Årås

**Årås** er et tettsted og administrasjonssenteret i Austrheim kommune i Vestland. Tettstedet har  innbyggere per 1. januar , og ligger midt på Fosnøyna. Riksvei 568 går gjennom tettstedet.

## Referanser
Thessaloniki (prefektur)

**Thessaloniki** (gresk Θεσσαλονίκη) er et prefektur i Hellas i periferien Sentral-Makedonia. Hovedstaden i prefekturet er byen Thessaloniki. Prefekturet er det nest mest folkerike i Hellas og det største i Makedonia og Nord-Hellas. 

## Geografi
Prefekturet strekker seg fra Thermaikosbukta i sørvest til Strymonasbukta i øst. Nord i prefekturet ligger Lagkadalagunen sentralt og Volvisjøen i øst. Fjellområder dekker de sentrale og nordlige delene av prefekturet, mens jordbruksområder ligger i vest, sørvest og enkelte steder i nordøst, samt langs Aksiosdalen. Av fjell finner en Khortiatis i vest, Vertiskos i nord og deler av Kerdyliofjellene i nordøst. Prefekturet grenser til prefekturene Imathia i sørvest, Pella i vest, Kilkis i nord, Serres i øst og Khalkidiki i sør. 

## Historie
Thessaloniki prefektur ble dannet da Thessaloniki ble en del av Hellas under den første Balkankrigen i 1913. Området var da det største prefekturet i Hellas og dekket 7% av det totale arealet. Pella ble skilt ut i 1930, Kilkis i 1937 og etter den andre verdenskrigen, i 1947, ble Imathia og Pieria også skilt ut. Det var likevel det nest største prefekturet i Hellas, og det største i Makedonia og Nord-Hellas. 

## Klima
Thessaloniki har middelhavsklima med varme somre og kjølige til milde vintre i lavtliggende områder. Snø er derimot vanlig i områder over 500 m. 

## Kommuner
Ísafjarðardjúp

**Ísafjarðardjúp** er en stor fjord i Vestfirðir på Island. Den er omtrent 75 km lang. De største øyene i fjorden er Vigur, Æðey og Borgarey.
Ostrava

**Ostrava** (tysk: *Ostrau*, polsk: *Ostrawa*) er en by lengst nordøst i Tsjekkia, nær grensen til Polen. Den er Tsjekkias tredje største by, med rundt  innbyggere, og er administrativt senter for regionen Mähren-Schlesien. Ostrava er også sentrum i en byregion med  innbyggere i 2004,  

Ostrava ligger ved samløpet mellom elvene Oder, Opava, Ostravice og Lučina. Byen er en industriby og dens historie og vekst er nært knyttet til utvinningen og videre bruk av de store forekomstene av svartkull av høy kvalitet i området. I kommunisttiden i Tsjekkoslovakia hadde byen tilnavnet «republikkens stålhjerte» (tsjekkisk: *ocelové srdce republiky*). Etter Fløyelsrevolusjonen er mange av tungindustriselskapene blitt nedlagt eller omdannet, men byen er fortsatt en av de mest forurensede i EU.

## Kjente personer fra Ostrava

*Kateřina Baďurová
*Jan Balabán
*Věra Chytilová
*Marek Jankulovski
*Petr Kalus
*Filip Kuba
*Ivan Lendl
*Mario Licka
*Artur London
*Karel Loprais
*Marek Malík
*Luděk Mikloško
*Jaromír Nohavica
*Roman Polák
*Jan Veselý

## Vennskapsbyer
*  - Volgograd, Russland (1947)
*  - Coventry, Storbritannia (1957)
*  - Katowice, Polen (1960)
*  - Dresden, Tyskland (1971)
*  - Split, Kroatia (1976)
*  - Pireus, Hellas (1997)
*  - Košice, Slovakia (2001)
*  - Miskolc, Ungarn (2001)
*  - Pittsburgh, Pennsylvania, USA (2001)
*  - Powiat Wodzisławski, Polen (2005)

## Referanser


## Eksterne lenker
*
Ketil Motzfeldt

**Ketil Johnsen Melsted Motzfeldt** (født 10. august 1814 i Bergen, død 17. november 1889 i Kristiania) var en norsk generalpostdirektør, stortingsrepresentant og statsråd.

## Politisk karriere
Motzfeldt var statsråd i det såkalte Sibbern/Birch/Motzfeldt-ministeriet og sjef for både Postdepartementet og Marinedepartementet fra 18. august 1860 til 31. oktober samme år. Deretter var han medlem av statsrådsavdelingen i Stockholm frem til 30. september 1861, avbrutt av to uker i august da han var medlem av interimsregjeringen som styrte under kongens sykdom. Fra 1. oktober 1861 til 1. desember samme år var han sjef for det nyopprettede Marine- og postdepartementet. Han måtte gå ut av regjeringen samtidig med Christian Birch-Reichenwald og Hans Christian Petersen etter stattholdersaken i 1861. Han gikk da ut av politikken for en tid og kjøpte gården Vestmanrød i Borre, hvor han bodde.

Han var innvalgt til Stortinget fra Christiania fra 1854 til 1861, og fra Jarlsberg og Larvik amt 1871 til 1885.

## Embetsbane
Motzfeldt ble sjøoffiser i 1832, seilte i koffardifart til 1835, var ekvipasjemester ved Marinens verft 1836&ndash;1838 samt 1841&ndash;1842. Videre var han oppsynssjef under vårsildfiskeriene 1851&ndash;1857 og lofotfisket i 1858. Motzfeldt hadde selv vært en pådriver for å avskaffe det tradisjonelle regelverket rundt fisket og innføre «fritt hav og fritt fiske». I 1852 ble han ekspedisjonssjef i postvesenet og Generalpostdirektør fra 1857 til 1860, da Generalpostdirektoratet ble gjort om til Postdepartementet.

## Utmerkelser
I 1857 ble han utnevnt til ridder av St. Olavs Orden, og i 1860 forfremmet til kommandør. Han var også ridder  av den danske Dannebrogordenen og kommandør av 1. klasse av den svenske Nordstjerneordenen.

Hans *Dagbøger 1854–1889* ble utgitt i 1908.

Han tilhørte den norske slekten Motzfeldt og var sønn av eidsvollsmann og statsråd Peter Motzfeldt og hustru Ernesta Birgitte Margrethe Stenersen. Han ble i 1860 gift med Hedvig Susanne Amalie Rosenvinge, datter av Eiler Schøller Rosenvinge og kusinen Thale Abel Kjerstine Motzfeldt, som var en datter av Peters bror, Hans Bull Motzfeldt, og Helvig Susanne Amalie Rosbach.

## Referanser


## Litteratur

* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
* Biografi av Ernst Motzfeldt, i Ketil Motzfeldt: *[[s:Dagbøger 1854–1889|Dagbøger 1854–1889]]*. Christiania: Gyldendal, 1908

## Eksterne lenker
* 
*
Vittoria (Sicilia)

**Vittoria** er en by i Ragusa frie kommunale konsortium på Sicilia i Italia med omtrent 60&nbsp;000 innbyggere.

## Referanser


## Eksterne lenker
*
Nordvik (Hordaland)

**Nordvik** er en bygd og tidligere tettsted i søndre del av Fana bydel i Bergen kommune, og i nordre del av Os kommune i Vestland. Tettstedet ble av Statistisk sentralbyrå regnet som sammenslått med tettstedet Søvik fra 2013, da beregningsmetodikken ble endret.. Nordvik ligger ved Lysefjorden, ikke langt fra kulturminnene Lysekloster og Lysøen der Ole Bulls villa er. 

Nordvik ligger på sørsiden av Fanafjellet nedenfor Fanasætra, tett i tett med tettstedet Søvik. Kiosken Buena ligger ved der en elv renner ut på grensen mellom Nordvik og Søvik. Lenger sør ligger det også en strand inne i en fjord som er veldig populær for bading.

Nordvik skole var tidligere en fådelt barneskole med ca. 50 elever fra første til syvende klasse, men er nå lagt ned.

Nordvik utgjør også en grunnkrets i Bergen kommune, med 477 innbyggere 1. januar 2019, og et areal på 5,81 km², hvorav 0,06 km² er ferskvann. 

## Referanser
Kaptein Mark

**Kaptein Mark** (italiensk: **Comandante Mark**) var en tegneserie skapt av de italienske serieskaperne EsseGesse (Giovanni Sinchetto, Dario Guzzon og Pietro Sartoris) i 1966. I Norge gikk serien i bladet Præriebladet i periodene 1968–1990.

## Handling og hovedpersoner
Handlingen foregikk under den amerikanske uavhengighetskrigen. Kaptein Mark var leder for Ontarios Ulver i Ontario, Canada. "Ulvene" holdt til på et fort på ei øy i Ontariosjøen. Han var ikke fremstilt spesielt stor eller atletisk, men har overvant stort sett det han kom over av fiender.

Andre hovedpersoner her var Mister Bluff og hans hund Flok samt den alltid overtroiske og sørgmodige indianeren Triste Gufas. En annen hovedperson er Ontariofortets kokke Betty som har et godt øye til Mark og som Mark har et godt øye til. Det er imidlertid lang mindre flørting her enn det er i EsseGesses andre kjente serie Kaptein Miki. En meget spesiell hovedperson er også Kroken (i noen serier kalt Jernkroken), en sjøulk som er kaptein på et krigsskip han i en tidlig serie stjal fra noen engelskmenn. Dette krigsskipet påførte engelskmennene mange store tap. Kroken har mistet den ene hånden og fått erstattet den med en krok, derav navnet. Denne kroken tilegnes visse menneskelige egenskaper, og den nærer et fryktelig hat til engelskmennene.

Mye av humoren i serien er knyttet til Bluff, Gufas og Flok. Gufas og Flok hater hverandre, det er ikke uvanlig at Gufas baksnakker og mishandler Flok, og at Flok tar hevn ved å bite Gufas i rompa. I regelen vinner Flok kampen til slutt. En del humor er også knyttet til Betty og hennes flørting med Mark.

Plottene besto i hovedsak av at Mark og "ulvene" bekjempet forskjellige skurker og de forhatte engelske koloniherrene.

## Trivia
Det var bare i Norge at Mark var kaptein. Opprinnelig het han Il commandante Mark (Kommandant Mark)
Søvik (Os)

**Søvik** er et tettsted i Bjørnafjorden kommune i Vestland ved Lysefjorden. Fra 2013 er tettstedene Søvik og Nordvik slått sammen av SSB, slik at det samlede tettstedet delvis ligger i Bergen. Tettstedet har  innbyggere per 1. januar , og ligger ikke langt fra kulturminnet Lysøen der Ole Bulls villa er. Butikken Buena ligger ved der en elv renner ut på grensen mellom Nordvik og Søvik. Lenger sør ligger det også en strand inne i en fjord ved grensen til Drange.

## Referanser
Liste over ordførere i Re

**Liste over ordførere i Re** viser navn, parti og funksjonsperiode for ordførere og varaordførere i Re kommune fra opprettelsen av kommunen i 2002 ved sammenslåing av Ramnes og Våle kommuner og helt frem til kommunesammenslåingen med den sørlige nabokommunen Tønsberg.

## Se også
* Liste over ordførere i Ramnes
* Liste over ordførere i Våle

## Referanser
ATP Masters

**ATP Masters Series** var den høyeste kategori ATP-turneringer. AMS-turneringene startet i 1990. Fra 1996 til 1999 ble det kalt for Mercedes Benz Super 9 og senere også Tennis Masters Series (2000–2003). I 2009 ble turneringen endret til ATP Tour Masters 1000.
WFM

**WFM** kan vise til:

* World Federalist Movement, verdensføderalistene
* Kvinnelig FIDE-mester (*Woman FIDE Master*)
Kaare Frydenberg

**Kaare Frydenberg** (født 30. april 1950) er en norsk næringslivsleder.

Frydenberg er utdannet siviløkonom fra BI (1974) og startet sin yrkeskarriere i Aftenpostens distribusjons- og opplagsseksjon. 

Han har vært administrerende direktør i Norges Handels- og Sjøfartstidende/Dagens Næringsliv 1987-1989, Aftenposten 1990-1996 og Pripps Ringnes i Stockholm 1996-1999 samt konsernsjef i Posten Norge 2000-2005.Han har også vært styrelder i en rekke bedrifter som Asker og Bærum Budstikke, ArcusGruppen, Industriverktøy, Hotel Continental og Macks Ølbryggeri.  

Frydenberg var daglig leder for eiendomsutviklingsselskapet Scandinavian Property Development (SPDE) 2008-2009, som blant annet står ansvarlig for boligutbyggingen på Fornebu.

## Referanser
Pappa, jeg er trett av leken

«**Pappa, jeg er trett av leken**» (også «**Pappa jeg er trett av leken**» og «**Pappa jeg er trett**») er en norsk barne- og julesang av ukjent opphav. 

Sangen er utgitt på kun et fåtall tilgjengelige juleplater. Den omhandler en gutt som ber sin far lese fra bibelen, og da om den gang Jesus ble født i en stall. I vers to og tre forteller faren om hvordan Josef og Maria strevde før de til slutt fant stallen som stod tom. I vers fire tar igjen gutten over og forklarer at om han hadde levd på den tiden ville han gitt Jesus gjesterommet og den gode, varme dynen de har i sengen der. I femte og siste vers forteller far at han ble glad for at gutten tenker slik at det beste som han eier er verdt å dele. Han ber sønnen om å også gi Jesus sitt hjerte og la ham lede seg til himmelen, og sier at det er godt å være der.

## Utgivelser
Sangen *Pappa jeg er trett av leken* er med på følgende utgivelser:

* DVD: Lindesnes trekkspillklubb – *Jul i Trekkspillklubben* (2007)
* CD: Lindesnes Trekkspillklubb – *Jeg er så glad hver julekveld*
* CD: Solveig Leithaug Henderson og Bjarte Leithaug - *Deilig er den himmel blå* Lynor (1998) (finnes også som DVD/VHS)
* Bok: *Deilig er den himmel blå – julesanger for de minste* (tekstsamling av 24 sanger) Gro T. Rykkelid (illustratør) Luther Forlag (1998) ISBN 9788253153407

## Referanser
Jellhaugen

:*Jellhaugen er også en haug 4&nbsp;km nordvest av [[Røros]] sentrum.*

**Jellhaugen** er en stor gravhaug på Jellestad i Berg i Halden kommune i Østfold. Den er ni meter høy og har et ovalt grunnplan på ca. 85&nbsp;x&nbsp;70 meter, noe som antakelig gjør den til Nordens nest største gravhaug (Raknehaugen ved Jessheim er noe større i grunnplan, og betraktelig høyere). Haugen utgjør et dominerende innslag på den ellers ganske flate Viksletta, og den er lett synlig fra E6, på østsiden av veien ca. seks km nord for Svinesund, og en snau km sør for kommunegrensa langs E6.

Etter tradisjon på stedet skal haugen være reist over en «kong Jell» og skipet hans, men slike sagn er som regel av nyere dato og er sjelden av verdi for utforskningen av disse haugene. Haugen er langt fra fullstendig arkeologisk undersøkt, men i 1968 og 1969 fikk arkeologen Erling Johansen gravd en søkesjakt inn mot midten av haugen. Her fant han en kjernerøys midt inne i haugen, og i den var det spor av en ganske enkel branngrav med blant annet en ravperle. Graven er karbondatert til mellom 426–598 e.Kr., det vil si i overgangen mellom folkevandringstid og merovingertid. Johansen fant også spor av en gravplyndring som likeledes er datert. Der slo prøven ut på 692–896 e.Kr. Det er derfor ikke korrekt å datere haugen til vikingtid, og den rommer heller ikke noen skipsgrav.

Ved undersøkelsen kom det også fram at haugen er bygd av gresstorver og matjord. Johansens eget estimat er at haugen rommer ca.&nbsp;20&nbsp;000 m³ masse, og dersom alt det er hentet i nærheten av haugen, og man har gravd ned til en meters dybde i gjennomsnitt, vil det si at man har rensket ca. 20 dekar. Det tilsvarer tre fotballbaner, og dette vitner om at bare anlegget av haugen har vært et anselig arbeid. Johansen mente selv at det må være tale om ca. 100&nbsp;årsverk, men dette må etter alt å dømme sees på som et minimumsanslag.

## Gjellestadskipet

På en pressekonferanse arrangert av Norsk institutt for kulturminneforskning (NIKU) den 15. oktober 2018, ble det gjort kjent at undersøkelser med georadar på området umiddelbart nord for haugen hadde avslørt nye funn. Blant disse er flere gravhauger (som i ettertiden har blitt jevnet med jorden), hustufter, og ikke minst en skipsgrav som inneholder rester av et større vikingskip. Nye undersøkelser fortsatte i 2018 og 2019, for å avgjøre framgangsmåten for å avdekke dette vikingskipet, som i størrelse ligner de tre kjente funnene Osebergskipet, Gokstadskipet og Tuneskipet. Det nye funnet ligger på dyrket mark, og over tid har den opprinnelige haugen blitt jevnet med jorden ved pløying og kultivering. De påviste restene av «Gjellestadskipet» ligger derfor bare fra 0,4 til 1 meter under jordoverflaten, noe som dessverre kan ha ført til at mye av treverket kan ha blitt ødelagt i tidligere tiders pløying, eller har råtnet bort.

Utgravingene tok til i 2020 og fortsatte i 2021.

## Referanser


## Eksterne lenker
* 
*
Hageløper

* *C. h. hortensis* 
* *C. h. neumeyeri* 
* *C. h. preslii* 

**Hageløper** *Carabus hortensis* er en av billene i delgruppen (underfamilien) jordløpere i familiegruppen løpebiller.   Systematikken følger Carabidae of the World.

## Utbredelse
Hageløper finnes i nesten hele Europa, men er noe sjeldnere helt i sørvest. Den er utbredt i Midtøsten, finnes i Norge nord til polarsirkelen.

## Utseende
Hageløper er mellom 22 – 28&nbsp;mm lang. Slekten *Carabus* er slekten med de «ekte jordløperne».  Beina er lange løpebein, kroppen er elegant bygd. Dekkvingene er ganske matte eller med lett metallglans og svarte på farge. De har utydelige eller svake lengderibber, og hver med tre rader, lett synlige gylne groper.  Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte tilliggende hår (krever forstørrelse for å se). 

Den kan skilles fra de fleste andre artene i slekten *Carabus* på de tydelige lengderekker av gylne kobber- eller svakt grønnfargede punktgroper. Hver av dekkvingene har tre slike punktrekker. Den kan ligne vanlig jordløper som også har lengderekker av punktgroper, med disse er ikke så markerte, kun svakt tilstede.

## Levevis
Hageløper er ikke sjelden og finnes på mange ulike levesteder, ofte i åpen lauvskog med rik vegetasjon. Den er vanligvis nattaktiv og lever som predator på andre dyr. Det latinske navnet *hortensis* betyr *hage*, og er noe misvisende. Vanligvis påtreffes denne arten i skog med tett vegetasjon av urter, ofte finnes den langs skogkanter eller i lysninger i skogen der undervegetasjonen er frodig. Men den lever også i åpent terreng, også på brakkmark. 

De voksne sees fra våren og helt til utpå høsten. De overvintrer som voksne (imago), nedgravd i et hulrom under en stein eller en rot.

Larvene er mørke og opptil 30&nbsp;mm lange. De lever som predatorer, skjult i det øverste laget av jorden.

Den tilhører gruppen holometabole insekter med fullstendig forvandling, som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232.
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.

## Eksterne lenker
* 
* ''Carabus hortensis'' - bilde 1
* ''Carabus hortensis'' - bilde 2
* ''Carabus hortensis'' - bilde 3
* ''Carabus hortensis'' – Database Carabidae of the World – engelskspråklig
* ''Carabus hortensis'' - Fauna Europaea - engelskspråklig
* Norsk Entomologisk forening
Bocas del Toro (provins)

**Bocas del Toro** er en provins i Panama som ligger nordvest i landet. Provinsen hadde i 2014 en beregnet folkemengde på .

Bocas del Toro grenser til Det karibiske hav i nord, Limón-provinsen (i Costa Rica) i vest, Chiriquí i sør og Ngöbe-Buglé comarca i øst. I tillegg til området på fastlandet har provinsen seks store (Colón, Bastimentos, Isla de Solarte, Zapatilla, Cristobal, Popa) og utallige små øyer, som sammen utgjør øygruppa Bocas del Toro. Provinshovedstaden, som også heter Bocas del Toro, ligger på Colón.

Provinsen har to nasjonalparker: Isla Bastimentos nasjonalpark og La Amistad internasjonale park.

## Referanser
Svingkølle

**Svingkøller** eller halterer er et par vedheng man finner på forkroppen (thorax) hos tovinger (mygg og fluer). Disse kølleformede organene er egentlig et redusert andre (bakre) vingepar og har rester av et årenett. Når insekter flyr, svinger de opp og ned i stor hastighet, og det er ofte svingkøllene, ikke vingene, som lager den høyfrekvente summelyden når fluer og mygg flyr. Man antar at svingkøllene kan fungere som et balanseorgan, en gyro. Svingkøller finnes også hos gruppen viftevinger (Strepsiptera), men her er de dannet fra det første (fremre), ikke det andre vingeparet.
St. Louis (elv)

**St. Louis River** er ei elv i den amerikanske delstaten Minnesota. Den munner ut i Lake Superior, og er den lengste elva som munner ut i innsjøen, og det lengste tilløpet til St. Lawrence-elva. St. Louis er 288 kilometer lang, og har sitt utspring ved byen Hoyt Lakes i Minnesota. Elva har et nedbørfelt på  

Den renner gjennom byen Virginia hvor den gir kjølevann til Virginia kraftverk. Den er også viktig for treforedlingsindustrien mellom Virginia og Duluth. Ved tvillingbyene Duluth og Superior danner elva et stort ferskvannsdelta.

Elva har gitt navn til, og ligger i fylket St. Louis county.

## Eksterne lenker
*
Ə

**Ə** og **ə** er en bokstav som brukes for å skrive aserbajdsjansk, der den representerer lyden /æ/. Både majuskelen og minuskelen er basert på en minuskel e, typesatt opp-ned; i motsetning til den nigerianske Ǝ, der majuskelen er basert på en majuskel E typesatt opp ned. Bokstaven var den syvende bokstaven (mellom E og F) i det felles-latinske alfabetet som ble brukt i Sovjetunionen for tyrkiske minoritetsspråk i mellomkrigstiden. I 1939 gikk man over til kyrillisk skrift også for minoritetsspråk, men bokstaven ə ble beholdt (som kyrillisk ә, den andre bokstaven i alfabetet mellom а og б). Da Sovjetunionen ble løst opp og Aserbajdsjan fikk sin uavhengighet, valgte man å gjeninnføre det latinske alfabetet. Først ble ə erstattet med ä, som i andre språk med lignende ortografi, men dette ble tidlig skiftet tilbake til ə av historiske grunner.

Mellom 1957 og 1986 ble bokstaven også brukt for å skrive zhuang,  men da man gikk over til ASCII-kompatibel rettskriving ble den erstattet av digrafen «ae». Lyden den representerte er den samme som i jaŋalif-alfabetet, /æ/.

Minuskelen brukes i det internasjonale fonetiske alfabetet, dog med en annen verdi, og da kalles tegnet og lyden *[[schwa]]*.

I Unicode kodes ə som U+018F (&#X018F;) og U+0259 (&#X0259;).

## Referanser
Shaun Donovan

**Shaun Donovan** (født 24. januar 1966 i New York City i USA) er en amerikansk politiker og bolig- og byutviklingsminister i Barack Obamas regjering. Han var tidligere sjef for boligetaten i New York. Donovan er født i New York og studerte offentlig forvaltning og arkitektur ved Harvard University. Han var fungerende direktør i Federal Housing Administration i Bill Clintons regjering.

## Referanser


## Eksterne lenker
* 
*
Jesu Kristi Kirke av Siste Dagers Hellige i Kambodsja

**Jesu Kristi Kirke av Siste Dagers Hellige i Kambodsja** sin historie begynner på 1970- og 1980-tallet, da kambodsjanere flyktet fra Khmer rouge-regimet og amerikansk bombing, i forbindelse med Vietnamkrigen, til Thailand og andre land. Det var blant disse flyktningbefolkningene, at mormonerne først begynte å drive misjonsvirksomhet. Flere amerikanske kristne grupper valgte å drive misjonsvirksomhet i flyktningleirene, og å bli sponsorer for flyktningene, slik at de kunne få opphold i USA, deriblant Utah, hvor det i 2003 bodde 1300 kambodsjanere. Ettersom situasjonen i landet stabiliserte seg, begynte man å gjøre seg klar til å sende misjonærer i Kambodsja i 1993. 4. mars 1994 ble Jesu Kristi Kirke av Siste Dagers Hellige anerkjent som eget trossamfunn i Kambodsja, og de første velferds-misjonærene ankom Phnom Penh 23. mars fra Bangalore, 8. august ankom fire misjonærer som snakket khmer for å drive aktiv evangelisering for kirken. I mai 1996, besøkte mormonernes profet Gordon B. Hinckley Kambodsja.

Foreløpig er det ikke noe eget tempel i Kambodsja; det nærmeste ligger i Hongkong. Mormonerne har et misjonssenter i Phnom Penh. Kambodsja har 22 mormonermenigheter og kirken oppgir at det i 2008 var 8188 mormonere i landet. Misjonsvirksomhet er lovlig i Kambodsja, men misjonærer har, siden 2003, ikke lov til å oppsøke folks hjem eller bruke høytalere for å spre sitt budskap. At man ikke har lov til å oppsøke folket for å spre sitt religiøse budskap kan være siktet spesielt mot grupper som mormonerne eller Jehovas vitner, uten at Kambodsjas departement for kulter og religion har gitt eksempler på oppførsel som har ført til dette forbudet. Religiøse organisasjoner som driver bistand, har ikke lov til å diskriminere blant mottagere av bistand, basert på religion.

## Referanser
Kuldeport

En **kuldeport** er en automatisk port plassert i en eller begge ender av en tunnel. Portens hensikt er å holde kulden ute om vinteren for å unngå isdannelse i fjellveggene, noe som kan føre til at fjell sprenges løs inne i tunnelen. Kuldeporter finnes vanligvis i lavttrafikkerte tunneler som et rimeligere alternativ til full frostsikring. Portene åpnes automatisk når en bil nærmer seg og holdes ellers lukket, unntatt på sommeren når klimaet er mildere enn på vinteren. I Norge brukes kuldeporter hovedsakelig på lengre tunneler i Nord-Norge og på enkelte fjelloverganger, der årsdøgntrafikken er lav og full sikring har blitt ansett som overflødig.

## Tunneler med kuldeport
*Finnmark
**Honningsvågtunnelen
**Nordkapptunnelen
**Skarvbergtunnelen
**Øksfjordtunnelen
*Troms
**Fjordgårdtunnelen
**Sifjordskaret tunnel
**Toppentunnelen
*Trøndelag
**Steinfjelltunnelen
*Vestland
**Bakkatunnelen
**Storehaugtunnelen
**Oppljostunnelen
**Grasdalstunnelen
*Buskerud
**Geiteryggtunnelen
**Spiralen
*Østfold
**Hvalertunnelen

## Referanser

* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:854,filter:(~),farge:'0_0))/@842452,7843366,6). Søk på "Tunnelport"

## Eksterne lenker
* Vegen og Vi: Kjører på rødt rett inn i kuldeporten
Río San Juan

**Río San Juan** er en 192,06 km lang elv som renner fra Nicaraguasjøen til Det karibiske hav. Langs det meste av løpet sitt danner elva grensa mellom Nicaragua og Costa Rica. 

## En vannvei

Allerede på 1530-tallet hadde spanjolene funnet denne vannveien som nesten forbinder Atlanteren og Stillehavet. Byen Granada, grunnlagt i 1524, fikk dermed en sjøvei mot Det karibiske hav. Blant de mange handelsvarene som fant veien opp denne elva, var også slaver fra Afrika. Pirater fra England, Nederland og Frankrike fant imidlertid også veien opp elva, og Granada ble flere ganger på slutten av 1600-tallet angrepet og plyndret av pirater. På grunn av den lave vannstanden i elva kom gjerne piratene oppover i kanoer. Festningsanleggene i El Castillo ble da bygd for å hindre videre piratangrep mot Granada og de tettbebygde områdene på vestsida av Nicaraguasjøen.

## Kanalprosjekt
Gullrushet i California fra 1849 av skapte en stor trafikkøkning på elva. På kort tid ble det opprettet dampskipsruter oppover elva og over Nicaraguasjøen til det smale Rivas-eidet. Dette inspirerte til planer om å grave en kanal fra Det karibiske hav til Stillehavet, hvor en oppmudret og utvidet Río San Juan skulle utgjøre den lengste delen av vannveien. Videre så man for seg å seile over Nicaraguasjøen, og så grave en kanal over det relativt smale eidet ved Rivas. Da Panamakanalen ble åpnet i 1914, døde imidlertid ideen bort. I det siste tiåret har man imidlertid vekket ideen til live. Siden vannet i elva er svært grunt, ville dette nødvendiggjort store endringer i landskapet, noe som igjen ville medføre store endringer i økologien. De politiske sidene rundt grenseforholdet med Costa Rica ville også vært problematiske. 

## Økologi
San Juan-elva er blant de få elvene i verden med hai. Oksehaien går nemlig opp elva til Nicaraguasjøen. Siden det meste av elveløpet går langs uberørt regnskog, oppviser elva og elvebredden et rikt biologisk mangfold. 

## En grenseelv
Selv om elva danner grensa mellom Nicaragua og Costa Rica, er hele elva regnet som nicaraguansk territorium. Costa Rica har imidlertid rett til å drive kommersiell båttrafikk på elva. Dette går ikke helt friksjonsfritt. Costa Rica har et stort problem med ukontrollert innvandring fra det mye fattigere Nicaragua, og mener at Nicaragua ikke gjør en god nok innsats for å overvåke elva. 

## Referanser


## Eksterne lenker
*
Sad But True

**Sad but True** er et spor av Metallica fra deres studioalbum *[[Metallica (album)|Metallica]]* fra 1991. Sangen ble gitt ut som siste single fra albumet, i februar 1993. Kid Rock brukte et utdrag fra sangen i sin sang, American Bad Ass.

Teksten er basert på en film fra 1978 kalt, Magic, og handler om frykten for å sovne om kvelden. Sangen handler som filmen, i hovedsak om en ond del av en person som prøver å ta kontroll over vedkommende.

## Konsertfremførelser
Sad but True er som regel alltid en del av Metallicas konsertprogram, og har blitt spilt over 800 ganger. Sangen var også en del av Metallicas S&M-prosjekt, hvor den ble fremført av bandet akkompagnert av San Francisco-symfoniorkester og Michael Kamen.

## Referanser


## Eksterne lenker
*
Hedingham Castle

**Hedingham Castle** er en normannisk borg i Essex i England. Den ligger like ved landsbyen Castle Hedingham, som er oppkalt etter borgen.

Festningen, av typen «motte and bailey», er bygget med vollgrav og et festningstårn av stein. Det ble bygget av Audrey (Albericus) de Vere (død ca. 1112),  en av Vilhelm Erobrerens nærmeste menn og farfar til Aubrey de Vere, 1. jarl av Oxford.

Det kan ha vært en tidligere festning på samme sted som muligens ble bygget på slutten av 1000- eller begynnelsen av 1100-tallet av Aubrey de Vere. Hedingham var en av de største gods som ble ervervet av Aubrey en gang rundt 1080 og det ble hovedsetet til familien de Vere på slutten av 1100-tallet.

Festningen er bygget med vollgrav og et festningstårn av stein. Selve borgtårnet er den eneste delen av borgen som er bevart fra middelalderen. Vindelbroen, uthusene og de ytre befestningene ble alle byttet ut med nye konstruksjoner i tudortiden, og disse er siden gått tapt. Tårnet er omtrent 35 meter høyt, bygget av flintstein med mørtel av kalkstein. Borgtårnet har fire etasjer, innbefattet en fin hall som er kjent som «Great Hall» (*Den store hallen*) eller «Banqueting Hall» (*Banketthallen*) med en sentral buegang som utvider to etasjer og et ildsted. 

Borgen ble beleiret og erobret både i 1206 og i 1207, under de indre stridighetene på Johan av Englands tid.

Hedingham Castle var i familien de Veres eie til slutten av 1500-tallet. Det eies i dag av familien Lindsay som er etterkommere av de Vere slekten. Borgtårnet er åpent for publikum. Et herskapshus i tilknytning til festningen ble bygget tidlig på 1700-tallet, og dette er fortsatt bevart.

## Litteratur
* Innes-Smith, Robert (2000): *Hedingham Castle, Essex* (official guidebook), English Life Publications, Derby
* Coulson, Charles (2003): «Hedingham Castle», *Anglo-Norman Castles*. Red. R. Liddiard, Boydell Press
* RCHME (1995): *Hedingham Castle – An Archaeological Survey by the Royal Commission on the Historical Monuments of England* RCHME October 1995

## Referanser


## Eksterne lenker
* 
* Essex County account of the castle
* Hedingham Castle – offisielt nettsted
* History of Hedingham Castle – festningens historie
* A brief history of Castle Hedingham – kort historie om festningen